CELEX: 52022PC0062
Language: lv
Date: 2022-02-16
Title: Priekšlikums PADOMES LĒMUMS par nostāju, kas Minamatas konvencijas par dzīvsudrabu Pušu konferences ceturtās sanāksmes otrajā segmentā Eiropas Savienības vārdā jāieņem attiecībā uz tāda lēmuma pieņemšanu, ar ko nosaka minētās konvencijas 11. panta 2. punktā minētās dzīvsudraba atkritumu sliekšņa vērtības

EIROPAS
                           KOMISIJA
                                                   Briselē, 16.2.2022.
                                                   COM(2022) 62 final
                                                   2022/0042 (NLE)
                                       Priekšlikums
                                  PADOMES LĒMUMS
     par nostāju, kas Minamatas konvencijas par dzīvsudrabu Pušu konferences ceturtās
   sanāksmes otrajā segmentā Eiropas Savienības vārdā jāieņem attiecībā uz tāda lēmuma
   pieņemšanu, ar ko nosaka minētās konvencijas 11. panta 2. punktā minētās dzīvsudraba
                                atkritumu sliekšņa vērtības
LV                                                                                      LV
 ---pagebreak---                                      PASKAIDROJUMA RAKSTS
   1.         PRIEKŠLIKUMA PRIEKŠMETS
   Šis ir priekšlikums lēmumam par nostāju, kas Minamatas konvencijas par dzīvsudrabu Pušu
   konferences ceturtās sanāksmes otrajā segmentā (COP4.2) Savienības vārdā jāieņem attiecībā
   uz ieceri pieņemt lēmumu, ar ko nosaka ar dzīvsudrabu vai dzīvsudraba savienojumiem
   kontaminētu atkritumu (turpmāk “ar dzīvsudrabu kontaminēti atkritumi”) sliekšņa vērtības,
   kas minētas konvencijas 11. panta 2. punktā.
   2.         PRIEKŠLIKUMA KONTEKSTS
   2.1.       Minamatas konvencija par dzīvsudrabu
   Minamatas konvencija par dzīvsudrabu (“nolīgums”) ir galvenais starptautiskais tiesiskais
   satvars, kas vērsts uz cilvēka veselības un vides aizsardzību no dzīvsudraba un dzīvsudraba
   savienojumu antropogēnajām emisijām un noplūdēm gaisā, ūdenī un zemē. Tas aptver visu
   dzīvsudraba aprites ciklu no primārās dzīvsudraba ieguves līdz dzīvsudraba atkritumu
   likvidēšanai. Nolīgums stājās spēkā 2017. gada 16. augustā. Eiropas Savienība un visas tās
   dalībvalstis ir minētā nolīguma puses1.
   Nolīguma 11. panta 2. punktā noteikts, ka nolīguma izpratnē “dzīvsudraba atkritumi” ir vielas
   vai priekšmeti, kuri: a) sastāv no dzīvsudraba vai dzīvsudraba savienojumiem, b) satur
   dzīvsudrabu vai dzīvsudraba savienojumus vai c) ir kontaminēti ar dzīvsudrabu vai
   dzīvsudraba savienojumiem tādā daudzumā, kas pārsniedz Pušu konferencē nosakāmās
   sliekšņa vērtības, un kuri tiek apglabāti vai kurus plānots apglabāt, vai kuri ir jāapglabā
   saskaņā ar valsts tiesību aktiem vai nolīgumu. Piezīmēts, ka šī “dzīvsudraba atkritumu”
   definīcija neattiecas uz ieguves atkritumiem (segkārta, tukšie ieži un atmeši), izņemot
   atkritumus no primārās dzīvsudraba ieguves, ja tie dzīvsudrabu vai dzīvsudraba savienojumus
   satur tādā daudzumā, kas nepārsniedz Pušu konferencē nosakāmās sliekšņa vērtības.
   Nolīguma 11. panta 3. punktā noteikts, ka atkritumi, kas saskaņā ar 11. panta 2. punktu
   uzskatāmi par dzīvsudraba atkritumiem, jāapsaimnieko vidi saudzējošā veidā.
   Savā trešajā sanāksmē (2019. gada 25.–29. novembrī) Pušu konference pieņēma Lēmumu
   MC-3/52, kurā noteica sekojošo.
   No vienas puses, visi atkritumi, kas sastāv no dzīvsudraba vai dzīvsudraba savienojumiem vai
   satur tos, nolīguma 11. panta 2. punkta izpratnē ir “dzīvsudraba atkritumi” neatkarīgi no tā,
   cik daudz dzīvsudraba vai dzīvsudraba savienojumu tie satur. Attiecībā uz segkārtu un
   tukšajiem iežiem, kas nav primārās dzīvsudraba ieguves atkritumi, sliekšņa vērtības noteikt
   nav vajadzīgs, un tas nozīmē, ka tie ietilpst nolīguma 11. panta piemērošanas jomā.
   No otras puses, ar dzīvsudrabu vai dzīvsudraba savienojumiem kontaminētu atkritumu (“ar
   dzīvsudrabu kontaminēti atkritumi”) gadījumā un arī attiecībā uz ieguves atmešiem, kuri nav
   primārās dzīvsudraba ieguves atkritumi (“ieguves atmeši”), puses vienoties nevarēja, un tāpēc
   1
        Padomes Lēmums (ES) 2017/939 (2017. gada 11. maijs) par to, lai Eiropas Savienības vārdā noslēgtu
        Minamatas konvenciju par dzīvsudrabu (OV L 142, 2.6.2017., 4. lpp.).
   2
        Lēmums MC-3/5 Mercury waste thresholds [“Dzīvsudraba atkritumu sliekšņa vērtības”], Minamatas
        konvencijas par dzīvsudrabu Pušu konferences ziņojums par trešajā sanāksmē paveikto,
        UNEP/MC/COP.3/23,                                     07.01.2020.,                         pieejams
        https://www.mercuryconvention.org/sites/default/files/documents/final_report/UNEP-MC-COP-3-23-
        Report-EN.pdf.
LV                                                       1                                                  LV
 ---pagebreak---    par piemērojamajām sliekšņa vērtībām starpsesiju periodā līdz ceturtajai sanāksmei turpinās
   spriest Pušu konferences otrajā sanāksmē (2018. gada 19.–23. novembrī) izveidotā tehnisko
   ekspertu grupa.
   2.2.      Pušu konference
   Nolīguma Pušu konference (COP) veic tai nolīgumā paredzētās funkcijas un to ietvaros cita
   starpā pārdomā un veic visas papildu darbības, kas var būt vajadzīgas nolīguma mērķu
   sasniegšanai, arī pieņem attiecīgas vadlīnijas.
   Saskaņā ar nolīguma 28. pantu un Lēmumu MC-1/1 par reglamentu, ko COP pieņēma savā
   pirmajā sanāksmē (2017. gada 24.–29. septembrī), katrai pusei ir viena balss. Tomēr
   Savienība, būdama reģionāla ekonomiskās integrācijas organizācija, izmanto tiesības par savā
   kompetencē esošajiem jautājumiem balsot ar tādu balsu skaitu, kas ir līdzvērtīgs to Savienības
   dalībvalstu skaitam, kuras ir nolīguma puses. Savienība savas balsstiesības neizmanto, ja
   savas balsstiesības izmanto kāda no tās dalībvalstīm, un otrādi.
   2.3.      Iecerētais Pušu konferences akts
   Iepriekš minētā ekspertu starpsesiju darba rezultātā konvencijas sekretariāts ir izstrādājis
   īpašu ziņojumu, kas ietver COP lēmuma projektu par dzīvsudraba atkritumu sliekšņa
   vērtībām, kuru izskatīs un, iespējams, pieņems COP4.2 (iecerētais akts)3.
   Iecerētajā aktā būs noteiktas sliekšņa vērtības, pēc kurām var identificēt ar dzīvsudrabu
   kontaminētus atkritumus, uz ko attiecas nolīguma 11. pants. Tāpat iecerētais akts precīzāk
   noteiks, kādā mērā ir piemērojami nolīguma noteikumi par atkritumiem, jo īpaši tā 11. panta
   3. punkts par pienākumu attiecīgos dzīvsudraba atkritumus apsaimniekot vidi saudzējošā
   veidā.
   3.        NOSTĀJA, KAS JĀIEŅEM SAVIENĪBAS VĀRDĀ
   Nostāja, ko ierosināts ieņemt Savienības vārdā, ir ceturtās COP sanāksmes otrajā segmentā
   atbalstīt ar ES acquis saskanīga iecerētā akta pieņemšanu.
   Lai gan iecerētais akts, pievērsdamies citai dzīvsudraba atkritumu kategorijai, proti, ar
   dzīvsudrabu kontaminētiem atkritumiem, papildinās Lēmumu MC-3/5, šī ierosinātā nostāja ir
   pilnībā saskanīga ar ES nostāju, kura tika pieņemta, gatavojoties COP trešajai sanāksmei, un
   kurai bija būtiska nozīme minētā lēmuma sagatavošanā, un kurā jau bija aplūkots jautājums
   par šādu atkritumu sliekšņa vērtību4.
   Dzīvsudraba atkritumi ES līmenī tiek reglamentēti ar Eiropas Parlamenta un Padomes
   2017. gada 17. maija Regulu (ES) 2017/852 par dzīvsudrabu un ar ko atceļ Regulu (EK)
   Nr. 1102/20085, Eiropas Parlamenta un Padomes 2008. gada 19. novembra Direktīvu
   2008/98/EK par atkritumiem6, Eiropas Parlamenta un Padomes 2006. gada 15. marta
   Direktīvu 2006/21/EK par ieguves rūpniecības atkritumu apsaimniekošanu un par
   3
        UNEP/MC/COP.4/8.
   4
        Sk. Padomes Lēmumu (ES) 2019/2119 (2019. gada 21. novembris) par nostāju, kas Eiropas Savienības
        vārdā jāieņem Minamatas konvencijas par dzīvsudrabu Pušu konferences trešajā sanāksmē attiecībā uz
        lēmuma pieņemšanu, ar ko nosaka dzīvsudraba atkritumu sliekšņa vērtības, kā noteikts minētās
        Konvencijas 11. panta 2. punktā (OV L 320, 11.12.2019., 117. lpp.).
   5
        OV L 137, 24.5.2017., 1. lpp.
   6
        OV L 312, 22.11.2008., 3. lpp.
LV                                                      2                                                  LV
 ---pagebreak---    grozījumiem Direktīvā 2004/35/EK7 un Komisijas 2000. gada 3. maija Lēmumu
   2000/532/EK, ar ko aizstāj Lēmumu 94/3/EK, ar kuru izveidots atkritumu saraksts saskaņā ar
   1. panta a) punktu Padomes Direktīvā 75/442/EEK par atkritumiem, un Padomes Lēmumu
   94/904/EK, ar kuru izveidots bīstamo atkritumu saraksts saskaņā ar 1. panta 4. punktu
   Padomes Direktīvā 91/689/EEK par bīstamajiem atkritumiem8.
   ES atkritumu saimniecībai veltīto tiesību aktu stūrakmens ir Direktīvas 2008/98/EK 13. un
   17. pantā noteiktais pienākums, ka dalībvalstīm ir jāveic vajadzīgie pasākumi, lai nodrošinātu,
   ka atkritumu apsaimniekošana neapdraud cilvēka veselību un nekaitē videi. Ar šiem
   noteikumiem tiek īstenots nolīguma 11. panta 3. punktā paredzētais pienākums atkritumus
   apsaimniekot vidi saudzējošā veidā.
   ES pamatīgi iesaistījās nolīguma un tajā noteikto dzīvsudraba atkritumiem veltīto noteikumu
   izstrādē un ES eksperti deva būtisku ieguldījumu iepriekš minētajās ekspertu starpsesiju
   apspriedēs, tomēr ES acquis atkritumu jomā ir stingrāks par nolīguma 11. pantu — visi
   minētajā pantā uzskaitītie dzīvsudraba atkritumi tiek reglamentēti ES līmenī un ir
   jāapsaimnieko vidi saudzējošā veidā neatkarīgi no tā, kāds ir to dzīvsudraba vai dzīvsudraba
   savienojumu saturs.
   Savienības nostāja ir vajadzīga tālab, ka pēc lēmuma pieņemšanas nolīguma pusēm jāīsteno
   iecerētais akts.
   4.        JURIDISKAIS PAMATS
   4.1.      Procesuālais juridiskais pamats
   4.1.1.    Principi
   Līguma par Eiropas Savienības darbību (LESD) 218. panta 9. punktā paredzēti lēmumi, ar
   kuriem nosaka “nostāju, kas Savienības vārdā jāapstiprina kādā ar nolīgumu izveidotā
   struktūrā, ja šāda struktūra ir tiesīga pieņemt lēmumus ar juridiskām sekām, izņemot
   lēmumus, kas papildina vai groza attiecīgajā nolīgumā noteikto iestāžu sistēmu”.
   Jēdziens “lēmumi ar juridiskām sekām” ietver aktus, kam ir juridiskas sekas saskaņā ar
   starptautisko tiesību normām, kuras reglamentē attiecīgo struktūru. Tas ietver arī
   instrumentus, kam nav saistoša spēka saskaņā ar starptautiskajām tiesībām, bet kas “var
   būtiski ietekmēt ES likumdevēja pieņemtā tiesiskā regulējuma saturu”9.
   4.1.2.    Piemērošana konkrētajā gadījumā
   COP ir ar nolīgumu, proti, ar Minamatas konvenciju par dzīvsudrabu, izveidota struktūra.
   Iecerētais akts, kuru COP tiek aicināta pieņemt, ir akts ar juridiskām sekām, jo nolīguma
   pusēm jāveic pasākumi, lai nodrošinātu minētā akta īstenošanu un ievērošanu.
   Iecerētais akts nepapildina un negroza nolīgumā noteikto iestāžu sistēmu.
   Tāpēc ierosinātā lēmuma procesuālais juridiskais pamats ir LESD 218. panta 9. punkts.
   7
        OV L 102, 11.4.2006., 15. lpp.
   8
        OV L 226, 6.9.2000., 3. lpp.
   9
        Tiesas spriedums, 2014. gada 7. oktobris, Vācija/Padome, C-399/12, ECLI:EU:C:2014:2258, 61.–
        64. punkts.
LV                                                  3                                                LV
 ---pagebreak---    4.2.      Materiālais juridiskais pamats
   4.2.1.    Principi
   Saskaņā ar LESD 218. panta 9. punktu pieņemamā lēmuma materiālais juridiskais pamats
   galvenokārt ir atkarīgs no tā iecerētā akta mērķa un satura, attiecībā uz kuru ieņem nostāju
   Savienības vārdā. Ja iecerētajam aktam ir divi mērķi vai divi komponenti un viens ir atzīstams
   par galveno, bet otrs nav būtisks, tad lēmums, ko pieņem saskaņā ar LESD 218. panta
   9. punktu, jābalsta uz viena materiālā juridiskā pamata, proti, tā, ko prasa galvenais jeb
   dominējošais mērķis vai komponents.
   4.2.2.    Piemērošana konkrētajā gadījumā
   Iecerētā akta galvenais mērķis un saturs attiecas uz vidi.
   Tāpēc ierosinātā lēmuma materiālais juridiskais pamats ir LESD 192. panta 1. punkts.
   4.3.      Secinājums
   Ierosinātā lēmuma juridiskajam pamatam vajadzētu būt LESD 192. panta 1. punktam, lasītam
   saistībā ar LESD 218. panta 9. punktu.
LV                                                 4                                              LV
 ---pagebreak---                                                                  2022/0042 (NLE)
                                                    Priekšlikums
                                              PADOMES LĒMUMS
      par nostāju, kas Minamatas konvencijas par dzīvsudrabu Pušu konferences ceturtās
    sanāksmes otrajā segmentā Eiropas Savienības vārdā jāieņem attiecībā uz tāda lēmuma
   pieņemšanu, ar ko nosaka minētās konvencijas 11. panta 2. punktā minētās dzīvsudraba
                                          atkritumu sliekšņa vērtības
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu, lasītu
   saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:
   (1)     Savienība ar Padomes Lēmumu (ES) 2017/93910 ir noslēgusi Minamatas konvenciju
           par dzīvsudrabu11 (“nolīgums”), kas stājās spēkā 2017. gada 16. augustā.
   (2)     Saskaņā ar nolīguma pušu konferences (“Pušu konference”) pirmajā sanāksmē
           pieņemto Lēmumu MC-1/1 par reglamentu puses pieliek visas pūles, lai visos
           būtiskajos jautājumos panāktu vienprātību.
   (3)     Nolīguma Pušu konference savā trešajā sanāksmē 2019. gada 25.–29. novembrī
           pieņēma Lēmumu MC-3/512, ar kuru noteica nolīguma 11. panta 2. punktā minētās
           sliekšņa vērtības atkritumiem, kas sastāv no dzīvsudraba vai dzīvsudraba
           savienojumiem vai satur dzīvsudrabu vai dzīvsudraba savienojumus, un lika tehnisko
           ekspertu grupai, ko Pušu konference izveidoja savā otrajā sanāksmē 2018. gada 19.–
           23. novembrī, izstrādāt sliekšņa vērtības ar dzīvsudrabu vai dzīvsudraba
           savienojumiem kontaminētiem atkritumiem (“ar dzīvsudrabu kontaminēti atkritumi”),
           to vidū ieguves atmešiem, kuri nav primārās dzīvsudraba ieguves atkritumi.
   (4)     Gaidāms, ka nolīguma Pušu konference savas ceturtās sanāksmes otrajā segmentā
           2022. gada 21.–25. martā pieņems lēmumu (“ierosinātais lēmums”) par nolīguma
           11. panta 2. punktā minētajām ar dzīvsudrabu kontaminētu atkritumu sliekšņa
           vērtībām un līdz ar to definēs nolīguma 11. panta piemērošanas jomu attiecībā uz
           šādiem atkritumiem. Ar dzīvsudrabu kontaminēti atkritumi, uz kuriem attiecas
   10
           Padomes Lēmums (ES) 2017/939 (2017. gada 11. maijs) par to, lai Eiropas Savienības vārdā noslēgtu
           Minamatas konvenciju par dzīvsudrabu (OV L 142, 2.6.2017., 4. lpp.).
   11
           Apliecināta         Minamatas         konvencijas    par      dzīvsudrabu      kopija   pieejama
           https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf.
   12
           Lēmums MC-3/5 Mercury waste thresholds [“Dzīvsudraba atkritumu sliekšņa vērtības”], Minamatas
           konvencijas par dzīvsudrabu Pušu konferences ziņojums par trešajā sanāksmē paveikto,
           UNEP/MC/COP.3/23,                                   07.01.2020.,                         pieejams
           https://www.mercuryconvention.org/sites/default/files/documents/final_report/UNEP-MC-COP-3-23-
           Report-EN.pdf.
LV                                                         5                                                 LV
 ---pagebreak---            nolīguma 11. panta 2. punkts, būtu jāapsaimnieko vidi saudzējošā veidā saskaņā ar
           nolīguma 11. panta 3. punktu.
   (5)     Ierosinātajam lēmumam, ja to pieņems, būs juridiskas sekas, jo nolīguma pusēm būs
           jāveic pasākumi, ar kuriem to īsteno nacionālā un/vai reģionālā līmenī, tāpēc ir
           lietderīgi noteikt nostāju, kas Savienības vārdā jāieņem Pušu konferencē.
   (6)     Savienība ir krietni palīdzējusi izstrādāt nolīguma noteikumus par atkritumiem un
           iesaistījusies ekspertu starpsesiju darbā, kurš tika aizsākts ar Lēmumu MC-3/5 un kura
           iznākums ir ierosinātais lēmums. Savienības acquis jau tagad paredz, ka visi nolīguma
           11. panta 2. punktā minētie dzīvsudraba atkritumi, arī ar dzīvsudrabu kontaminēti
           atkritumi, neatkarīgi no to dzīvsudraba satura ir jāapsaimnieko tā, lai neapdraudētu
           cilvēka veselību un nekaitētu videi.
   (7)     Pušu konferencē Savienībai būtu jāatbalsta tikai tāda lēmuma pieņemšana, kas ir
           saskanīgs ar Savienības acquis,
   IR PIEŅĒMUSI ŠO LĒMUMU.
                                                 1. pants
   Nostāja, kas Savienības vārdā jāieņem nolīguma Pušu konferences ceturtās sanāksmes otrajā
   segmentā, ir atbalstīt tāda ar dzīvsudrabu kontaminētu atkritumu sliekšņa vērtības nosakoša
   lēmuma pieņemšanu, kas ir saskanīgs ar Savienības acquis.
                                                 2. pants
   Šis lēmums ir adresēts Komisijai.
   Briselē,
                                                  Padomes vārdā —
                                                  priekšsēdētājs
LV                                                   6                                            LV